เก็ง 3 หุ้นปิโตรรับราคาน้ำมันฟื้นตัวรอบใหม่สลับเล่น 6 บจ.กลาง-เล็ก มีสัญญาณฟื้นตัว
โบรกฯแนะลงทุน 3 หุ้นเด่นกลุ่มปิโตรเคมีรับราคาน้ำมันฟื้นตัวรอบใหม่ สะสม 6 บจ.กลาง-เล็ก มีสัญญาณฟื้นตัว
27 ก.พ. 2560

บล.โนมูระ พัฒนสิน ระบุในบทวิเคราะห์ (27 ก.พ.) แนะนำกลยุทธ์การลงทุนสัปดาห์นี้ คาดกลุ่มโภคภัณฑ์ เน้นปิโตรเคมีจะมีแรงหนุนบวกจากราคาน้ำมันฟื้นตัวรอบใหม่ และ Spread ปิโตรฯที่ฟื้นตัวแบบค่อยเป็นค่อยไป แนะสะสม IVL, IRPC และ PTTGC ผสานหุ้นน้ำตาลทีแนวโน้มกําไรครึ่งปีแรกของปี 2017 เด่น (BRR, KSL) และกลุ่มเดินเรือ TTA, PSL
ส่วนในประเทศ หุ้นกลุ่มนิคมฯ รับ Sentiment การลงทุน EEC (WHA, AMATA) ผสาน Theme การลงทุนเด่นอื่นๆ แนะนํา 1) กลุ่มปันผลสูง (KKP, NYT, SC, KTB, AP, TISCO, BLAND) 2) MSCI Weight Increase (BANPU, MINT) และกลุ่ม Mid-Small ที่มีสัญญาณฟื้นตัว BWG, BLAND, BRR, NYT, STPI และ PSTC
 
หุ้นเด่นสัปดาห์นี้
1) IVL (ราคาเป้าหมาย 40.00 บาท) : คาดกลุ่ม Petro เด่นรับแนวโน้มเศรษฐกิจโลกฟื้น + PTA ขาขึ้น
2) BJC (ราคาเป้าหมาย 60.00 บาท) : คาดผลประกอบการณ์ปี 2017 เติบโตสูงสุดในกลุ่มค้าปลีก
3) BRR (ราคาเป้าหมาย 18.00 บาท): คาดผลประกอบการณ์ครึ่งปีแรกของปี 2017 เด่น